Tehnicianul cipriot a dezvăluit că în perioada petrecută pe banca tehnică a ”roș-albaștrilor” s-a întâlnit doar de 2 ori cu patronul, însă acesta l-a sunat să-l felicite după câștigarea matematic a titlului.
În conferința de presă premergătoare meciului FCSB – CFR Cluj, din etapa a 9-a a play-off-ului din SuperLiga, Elias Charalambous a mărturisit că își dorește să continue pe banca tehnică a ”roș-albaștrilor” și va urma să se întâlnească în acest sens cu Gigi Becali.
”Am spus de fiecare dată că prioritatea pentru mine este să continui aici. Voi avea discuții în zilele viitoare cu patronul, dar cu siguranță prima mea opțiune este să rămân aici”, a declarat Charalambous.
Gigi Becali a dezvăluit în cadrul unei emisiuni FANATIK SUPERLIGA că tehnicianul cipriot are un salariu de doar 5.000 de euro pe lună, însă îi va da o mărire consistentă la momentul prelungirii înțelegerii.
Elias Charalambous a vorbit și despre posibilitatea lansată de Gigi Becali ca atacantul Florinel Coman, dorit insistent în Qatar, să continue să joace la FCSB în preliminariile Champions League din sezonul viitor.
”Nimic nu este încă oficial dar, dacă se va întâmpla ca el să rămână și în meciurile din Champions League, cu siguranță va fi un lucru bun pentru noi. Coman este un jucător foarte bun.
Întotdeauna am spus că este un jucător care poate evolua în orice campionat având în vedere calitățile pe care le are. Dacă rămâne alături de noi pentru a juca în preliminariile Champions League, va fi o plăcere, cel mai bun lucru pentru noi.
Pe de altă parte, nu știm ce se va întâmpla în următoarele zile. Cu siguranță îmi doresc ca Florinel Coman să rămână alături de noi. Pe de altă parte, îmi doresc să obțină transferul la care visează”, a spus cipriotul.
Florinel Coman este refăcut complet după accidentarea suferită la partida cu Sepsi. Jucătorul a fost să se trateze la Marijana Kovacevic, așa cum FANATIK a anunțat în exclusivitate, și va putea juca în derby-ul cu CFR Cluj, programat, sâmbătă, 11 mai de la ora 20:00.